 PATOLOGIA STOMACULUI OPERAT
“Stomacul operat” reprezinta totalitatea consecintelor digestive si generale secundare interventiilor chirurgicale care se practica pentru afectiuni benigne sau maligne. Vom include aici si complicatiile produse de vagotomie, caci ele sunt similare, dar se produc cu incidenta diferita. Trebuie mentionat faptul ca, in prezent, ne intalnim din ce in ce mai rar cu aceasta patologie.

Dupa gastrectomie, un bolnav din patru semnaleaza simptome postoperatorii si un bolnav din zece necesita ingrijiri medicale. Marea majoritate a simptomelor este legata de mese, in raport cu trecerea accelerate a alimentelor in intestin si este reprezentata de dureri sau discomfort epigastric, diaree si manifestari vasomotorii. In cazurile grave se adauga absenta apetitului, satietatea precoce si scadrera in greutate.

Cand este vorba de suferinte aparute dupa rezectii impuse de ulcerul gastric si duodenal, acestea pot fi clasiifcate dupa criteriile Visick:

I. nici un simptom digestiv;

II. simptome sporadice, controlate prin dieta;

III. simptome moderate, cu discomfort usor;

IV. simptome severe, suferinta interferand cu activitatea zilinica.

      Complicatiile postoperatorii ale stomacului operat sunt precoce si tardive, in functie de momentul aparitiei suferintei raportat la momentul interventiei.

                          COMPLICATII POSTOPERATORII PRECOCE
Complicatiile postoperatorii precoce survin in primele patru saptamani de la interventia chirurgicala. Sunt apanajul chirurgiei si se datoreaza deficientelor de tehnica chirurgicala, fiind reprezentate de:

· hemoragia postoperatorie;

· dilacerarea zonei de sutura la nivelul anastomozei;

· suferinta tesuturilor si oragnelor adiacente;

· intarzierea evacuarii gastrice (insuficienta evacuatorie) si obstructia gastrica.

                          COMPLICATII POSTOPERATORII TARDIVE
Apar dupa mai mult de patru saptamani de la interventia chirurgicala. Se impart in tulburari functionale si tulburari organice.

TULBURARI FUNCTIONALE
Sindromul dumping precoce
Pacientii au simptome debilitante, cum ar fi dureri sau crampe abdominale, diaree, flush, palpitatii, transpiratii, senzatie de “cap gol”, tahicardie, hipotensiune posturala, senzatie de “sfarseala”, diminuarea atentiei, simptome ce apar la aproximativ 30 minute dupa masa si care se amelioreaza in clinostatism. Evenimentele fiziopatologice constau in distensia jejunului de catre continutul intestinal hypertonic, ce determina influxul rapid al fluidului din spatial extracelular, cu contractia acestuia; pe de alta parte, mai sunt eliberate si substante vasoactive datorita destinderii ansei jejunale. Toate acestea duc la modificarea raportului pat vascular/volemie, realizand tabloul de hipovolemie.
Atitudine practica
Diagnosticul se stabileste in principal clinic. Tranzitul baritat pune in evidenta evacuarea precipitate a bontului gastric, care se goleste in 10-15 minute. Testul de provocare a sindromului dumping consta in administrare de glucoza hipertona p.o., urmata de monitorizarea TA, pulsului, hematocritului, glicemiei si simptomelor.

Diagnosticul diferential se face cu sindromul de ansa aferenta, atonia gastrica, gastrita de reflux alcalin, ulcerul recurent.

Tratamentul impune recomandarea unor masuri igieno-dietetice: mese mici, fractionate; regim bogat in alimente solide si sarac in mono- si dizaharide; ingestia unor cantitati mici de lichide, in special la 45-50 minute dupa masa. Imediat dupa masa, bolnavul trebuie sa se culce in decubit dorsal, pentru a incetini evacuarea produsa de gravitatie. In formele ce nu raspund la masurile dietetice se recomanda utilizarea octreotidului in doza de 50-100 micrograme, de 2-3 ori pe zi, cu 30 minute inaintea meselor. Sindromul dumping are tendinta naturala sa diminue progresiv in cursul a catorva luni sau ani.
Tratamentul chirurgical este indicat numai in cazurile rezistente la tratamentul medical insotite de denutritie progresiva. Operatia consta in interpozitia anizoperistaltica a unei anse jejunale si vagotomie, daca aceasta nu a fost efectuata la operatia initiala sau reconversia anastomozei.

Sindromul dumping tardiv
Pacientii experimenteaza simptome de hipoglicemie la 3 sau 4 ore dupa mese. Absortia glucozei si hiperglicemie astfel provocata determina un raspuns insulinic inadecvat care este responsabil de hipoglicemia tardiva.

Manifestarile clinice apar la 2-3 ore dupa o alimentatie bogata in hidrocarbonate, sau, adesea, dupa dulciuri concentrate, si constau in senzatie de slabiciune, ameteli,  transpiratii, tremuraturi, exceptional confuzie sau coma. Tulburarile inceteaza rapid dupa ingestia de alimente, in special dulciuri si se pot repeat in aceleasi conditii sau aparent nemotivat.
Atitudine practica
Dozarea glicemiei la intervale fixe si a glicozuriei permit evidentierea fazei hiperglicemice si a hipoglicemiei. Dozarea insulinei arata cresterea brusca a acesteia la o ora postprandial si mentinerea ei timp de 3-4 ore la un interval ridicat. Examenul radiologic arata o golire gastrica rapida.
Diagnosticul diferential se face cu alte cauze de hipoglicemie.
Tratamentul consta in reducerea consumului de hidrocarbonate. In formele ce nu raspund la masurile dietetice se recomanda utilizarea octreotidului in doza de 50-100 micrograme, de 2-3 ori pe zi.

Formele invalidante, ce nu raspund la tratament conservative, necesita interventie chirurgicala, care are drept scop intarzierea ajungerii alimentelor in jejun si se realizeaza prin: transformarea operatiei Billroth II in Billroth I; transpozitia ansei eferente la duoden; interpozitia unei anse jejunale antiperistaltice intre bontul gastric si duoden sau dimunuarea calibrului gurii de nastomoza.

Sindromul de ansa aferenta
Reprezinta ansamblul simptomelor consecutive intrarii continutului gastric alimentar in ansa aferenta si stagnarii lor in aceasta cavitate impreuna cu sucurile biliopancreatice. Se caracterizeaza prin distensia anormala a ansei aferente, ce se produce la pacientii cu rezectie gastrica si anastomoza gastro-jujunala. Aparitia precoce a sindromului de ansa aferenta se datoreaza graselilor de tehnica chirurgicala. Aparitia tardiva are drept cauza dezvoltarea aderentelor cu angulari secundare ale ansei aferente sau cicatrice de ulcere peptice postoperatorii cu feormarea gurii de anastomoza si facilitarea intrarii continutului gastric in ansa aferenta. Stagnarea continutului alimentar impreuna cu secretiile biliopancreatice in ansa aferenta favorizeaza poluarea bacteriana cu crearea tuturor consecintelor sindromului de ansa oarba.
Pacientii acuza postprandial precoce, la 20-60 minute, senzatie de plenitudine si distensie epigastrica, dureri localizate in epigastru si hipocondrul drept, a caror intensitate creste treptat. Simptomele se insotesc de transpiratii, paloare, anxietate. Dupa 1-2 ore apar varsarturi explosive, abundente, cu continut crescut de bila, insotite de cedarea prompta a simptomatologiei (datorita golirii bruste in stomac a ansei aferente).

Atitudinea terapeutica
Pe langa anamneza, pentru diagnostic este necesar un examen radiologic baritat, care poate evidential o ansa aferenta destinsa, cu traiect tortuous, cu peristaltica redusa, pliuri sterse, prezentand persistenta opacifierii cu substanta baritata pentru mult timp si golirea ei brusca. Endoscopia digestiva superioara poate evidentia locul de stenoza.
Diagnostic diferential: gastrita de reflux alcalin, o suferinta biliara, pancreatita acuta.

Tratamentul conservativ este indicat in formele usoare: evitarea grasimilor, tratamentul cu prokinetice, antispastice.

Tratamentul chirurgical este indicat in formele severe, sau cand masurile igieno-dietetice esueaza. Se realizeaza scurt-circuitarea ansei aferente, plastia gurii eferente, suspendarea ansei aferente pe mica curbura sau schimbarea montajului anastomotic.

Sindromul de ansa oarba
      Sindromul de ansa oarba apare atunci cand o portiune de intestin este partial blocata, astfel incat alimentele digerate stagneaza la acest nivel. Acest fapt determina proliferare bacteriana la acest nivel, avand drept consecinta probleme in absortia nutrientilor.
Pacientii acuza balonari, dureri epigastrice, greata, uneori diaree sau steatoree. Cu timpul, pacientul dezvolta anemie hipocroma sau anemie megaloblastica, tetanie, osteomalacie, deficit vizual nocturn, tulburari de coagulare secundare malabsortiei prin populatie bacteriana.

Atitudine practica
Pentru a stabili diagnosticul sunt necesare endoscopie digestiva superioara, tranzit baritat si radiografie abdominala pe gol, cu evidentierea stazei la nivelul ansei; in acest sens, poate fi utila si examinarea CT abdominala; investigatii biologice: hemograma, sideremie, calcemie, timp Quick.

Tratamentul initial consta in administrarea de antibiotice cu spectru larg, suplimentare cu vitamina B12, fier, calciu, vitamina K.

Daca tratamnetul medicamentos esueaza in tinerea sub control a afectiunii, se apeleaza la tratamentul chirurgical, care se face cu scopul de a corecta obstructia intestinala ce provoaca staza.

Diareea postvagotomie
      Apare atat in urma vagotomiei tronculare, cat si selective. In producerea ei intervin mecanisme alterate ale controlului parasimpatic al intestinului asupra peristalticii, dar sunt considerate si deficitul de lactaza, ca si cresterea excretiei de saruri biliare.
Cei mai multi pacienti au episoade intermitente de diaree care pot fi usor controlate de modificari in dieta. Diareea postvagotomie poate imraca una dintre cele 4 forme:

1. diaree imediat postoperatorie, autolimitata;

2. diaree imediat postoperatorie ce nu se rezolva;

3. diaree episodica, la intervale de 1-3luni;

4. diaree intermitenta.

Forma episodica e cea mai frecventa. Diareea survine in special nocturn, este exploziva, si nu are legatura cu alimentatia. Doar 10% dintre acesti pacienti au simptome severe astfel incat sa necesite interventie terapeutica. Acestia au fara exceptie golire gastrica rapida.

Atitudine practica
Diagnosticul se stabileste in urma anamnezei si a tranzitului baritat.

In diagnosticul diferential trebuie sa intre si alte cauze de diaree (malabsortie, maldigestie, parazitoze intestinale).
Pacientii trebuie tratati mai intai pe o perioada de cel putin 1 an cu masuri dietetice (mese mici, repetate; consum de alimente indeosebi solide; consum de apa intre mese; excluderea alimentelor cu lactoza) si medicatie, deoarece problema se poate ameliora in timp. Se pot folosi in trepte:

· colestiramina 4 g de 2-4 ori/zi;

· codeina fosforica 60 mg/zi;

· loperamid 12-24 mg/zi.

Pacientii care nu raspund la masurile consevative pot beneficia de pe urma conversiei chirurgicale la gastrojejunostomie tip Roux cu ansa in Y.

Atonia gastrica(gastropareza)
      Este cea mai severa manifestare a golirii gastrice intarziate, intalnita la unii dintre pacientii cu stomac operat. Practic, pacientii isi pierd capacitatea contractila a stomacului/ bontului gastric in ciuda faptului ca au o gaura de anstomoza/ comunicare cu duodenul larga. Suferinta rezulta in urma vagotomiei tronculare. Diabeticii si cei ce au avut obstructie indelungata la evacuarea stomacului sunt cei mai predispusi la a face aceasta complicatie.
Pacientii acuza imediat dupa masa, sau chiar in timpul mesei, epigastralgii, impresia mai mult sau mai putin brutala de plenitudine epigastrica, greata, varsaturi.

Atitudine practica
Este imperativ a se exclude obstructia organica, endoscopia digestiva superioara fiind obligatorie. Tranzitul baritat poate ajuta in afirmarea diagnosticului pozitiv.

Din pacate, conditia este destul de refractara la tratament. Tratamentul cu metoclopramid sau eritromicina injectabila poate aduce beneficii, dar rezultatele sunt de cele mai multe ori modeste. In cazurile refratare, trebuie practicata gastrectomie totala cu eso-jejuno anastomoza, sau gastrectomie subtotala cu gastrojejunostomie tip Roux cu ansa in Y.

TULBURARI ORGANICE
Ulcerul recurent (peptic) postoperator
      Cauzele dezvoltarii unui ulcer de bont postoperator sau la nivelul gurii de anastomoza pot fi:

1. Defecte de tehnica chirurgicala
           - vagotomie incompleta;
           - obstructie partiala a gurii de anastomoza;

           - staza gastrica (incluzand sindromul de ansa aferenta);
           - antrul restant (responsabil de hipergastrinemie);

           - rezectia gastrica incompleta;

         -material de sutura restant.

2. Continuarea administrarii de antiinflamatoare non-steroidiene.

3. Hipersecretia acida gastrica persistenta

           - sindromul Zollinger-Ellison;

           -mastocitoza;

           -hiperparatiroidism primar;

           -idiopatica.

Tabloul clinic este dominat de durerea epigastrica sau periombilicala, putand fi insotita de greata si varsaturi, care raspunde mai greu la tratamentele antiulceroase. Ulcerele peptice postoperatorii reprezinta 2% din totalul hemoragiilor digestive superioare. Aproximativ 50% dintre pacienti sunt asimptomatici. 
Ulcerul peptic postoperator este foarte agresiv si are o mare tendinta la complicatii (perforatie, penetratie, hemoragie).

Atitudine practica

Diagnosticul este sugerat de tabloul clinic si este confirmat de endoscopia digestiva superioara, care permite identificarea craterului ulceros si a prelevarii de biopsii de la nivelul acestuia. Ar mai fi utile masurarea gastrinemiei si calcemiei, testarea pentru Helicobacter pylori si masurarea debitului acid gastric.

Diagnosticul diferential se face in principal cu adenocarcinomul de bont.

Tratamentul medicamentos se face cu blocanti H2 (ranitidina 150-300 mg/zi; famotidina 20-40 mg/zi; nizatidina 150-300 mg/zi) sau inhibitori ai pompei de protoni (omeprazol 20-40 mg/zi; pantoprazol 40 mg/zi; lansoprazol 30 mg/zi), care trebuie administrati pe perioade lungi. In cazul procedeelor chirurgicale care pastreaza antrul, se recomanda eradicarea infectiei cu Helicobacter pylori, daca aceasta este prezenta.

In caz de esec al tratamentului medicamentos, este necesara reinterventia chirurgicala, practicandu-se (re)rezectia stomacului si revizuirea anastomozei.

Gastrita de reflux alcalin
Se produce datorita refluxului continutului duodenal in stomac, aparand la aproape fiecare pacient operat pe stomac, desi in mod obisnuit nu este clinic semnificativa.

Totusi, la unii pacienti, conditia determina aparitia de dureri epigastrice importante, si uneori varsaturi bilioase.

Atitudine practica
Endoscopia digestiva superioara sustine acest diagnostic, confirmand prezenta gastritei extinsa la tot stomacul/ bontul gastric, fie macroscopic, fie histopatologic (in urma practicarii biopsiilor gastrice).
Diagnosticul diferential trebuie facut cu sindromul de ansa aferenta si insuficienta evacuatorie gastrica.

Tratamentul consta in utilizarea medicamentelor prokinetice (metoclopramid 10 mg x 3-6 ori/zi; domperidon 10-20 mg x 3-6 ori/zi) si sucralfatului (1 g x4-8 ori/zi).

In cazul rezultatelor nesatisfacatoare, se practica reinterventia chirurgicala, avand ca obiectiv deversarea bilei din bontul gastric, prin practicarea anastomozei gastrojejunale tip Roux cu ansa in Y sau prin practicarea unei derivatii bilio-digestive.

Adenocarcinomul bontului gastric
Pacientii care au suferit o gastrectomie au la 15 ani postoperator un risc relativ de 2 x mai mare de a dezvolta un cancer gastric comparativ cu populatia generala, iar riscul creste cu trecerea timpului. Acest fapt se datoreaza refluxului de continut intestinal si bila in stomac, cu formarea de carcinogeni in lumenul gastric.

Manifestarile clinice initiale sunt nespecifice, fiind usor trecute cu vederea. Bolnavii prezinta dureri epigastrice care cresc progresiv in intensitate, senzatie de plenitudine epigastrica, scadere ponderala, anemie. Pacientii mai pot prezenta disfagie si varsaturi. Triada care sugereaza diagnosticul clinic este reprezentata de:

· istoric de interventie chirurgicala pe stomac;

· interval liber asimptomatic de cel putin 5 ani;

· aparitia simptomatologiei descrise.

Atitudine practica
Examenul endoscopic cu practicarea biopsiei formatiunilor vegetante, ulcero-vegetante sau infiltartive este esential pentru diagnostic. Examenul radiologic baritat in dublu contrast si strat subtire este mai putin utilizat actual.

Cost-eficienta screeningului endoscopic pentru cancerul gastric la pacientii ce au fost operati pe stomac nu a fost dovedita.

Pentru stadializare si tratament, vezi cancerul gastric.

TULBURARI METABOLICE CARENTIALE

Apar tradiv, in special dupa rezectia gastrica tip Billroth II. Mecanismul lor de aparitie este scaderea aportului caloric, maldigestia sau malabsortia diverselor principii nutritive.

       Sunt descrise:

· malnutritia;

· anemia feripriva;

· anemia megaloblastica secundara deficitului de acid folic sau/si vitamina B12;

· osteoporoza si osteomalacie.

Atitudine practica
Sunt utile: hemograma, sideremie, calcemie, fosfataza alcalina, timpi de coagulare, dozarea de vit. B12 si acid folic serice, proteine totale serice, albumine serice, endoscopie digestiva, eventual prelevarea de biopsii de la nivelul intestinului subtire, masurarea densitatii minerale osoase.

Tratamentul tulburarilor metabolice carentiale consta in substitutia principiilor insuficiente si in amendarea mecanismelor etiopatogenice implicate.
